รัฐบาลไทย-ข่าวทำเนียบรัฐบาล-ปลัด มท. นำประชุมคณะอนุกรรมการสนับสนุนการดำเนินงานระบบหลักประกันสุขภาพในระดับท้องถิ่นหรือพื้นที่ เน้นย้ำ ร่วมบูรณาการผลักดันสร้างระบบสุขภาพในทุกพื้นที่
วันศุกร์ที่ 26 มกราคม 2567
26/01/2567
ปลัด มท. นําประชุมคณะอนุกรรมการสนับสนุนการดําเนินงานระบบหลักประกันสุขภาพในระดับท้องถิ่นหรือพื้นที่ เน้นย้ํา ร่วมบูรณาการผลักดันสร้างระบบสุขภาพในทุกพื้นที่
ปลัด มท. นําประชุมคณะอนุกรรมการสนับสนุนการดําเนินงานระบบหลักประกันสุขภาพในระดับท้องถิ่นหรือพื้นที่ เน้นย้ํา ร่วมบูรณาการผลักดันสร้างระบบสุขภาพในทุกพื้นที่ พร้อมขับเคลื่อน “หมู่บ้านยั่งยืน” ขยายผลให้ครบทุกมิติ เพื่อให้ประชาชนสุขภาพดีและมีความสุข
วันนี้ (26 ม.ค. 67) เวลา 09.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมคณะอนุกรรมการสนับสนุนการดําเนินงานระบบหลักประกันสุขภาพในระดับท้องถิ่นหรือพื้นที่ ครั้งที่ 1/2567 โดยมี นายประสพโชค อยู่สําราญ ที่ปรึกษาปลัดกระทรวงมหาดไทย นพ.เติมชัย เต็มยิ่งยง เลขาธิการสํานักงานหลักประกันสุขภาพแห่งชาติ (สปสช.) นพ.ณรงค์ศักดิ์ อังคะสุวพลา ประธานคณะกรรมการขับเคลื่อนธรรมนูญสุขภาพพระสงฆ์แห่งชาติ นพ.สุเทพ เพชรมาก เลขาธิการคณะกรรมการสุขภาพแห่งชาติ (คสช.) นพ.พงศ์เทพ วงศ์วัชรไพบูลย์ ผู้จัดการกองทุนสนับสนุนการสร้างเสริมสุขภาพ (สสส.) นพ.ดิเรก สุดแดน ผู้แทนกระทรวงสาธารณสุข นายพิชญะ ใหญ่แก่นทราย ผู้แทนกระทรวงการพัฒนาสังคมและความมั่นคงของมนุษย์ นายแหลม ศรีนุ้ย ผู้แทนสมาคมองค์การบริหารส่วนตําบลแห่งประเทศไทย และเจ้าหน้าที่ที่เกี่ยวข้อง ร่วมประชุม โดยเป็นการประชุมออนไลน์ผ่านระบบทางไกล (Zoom Cloud Meeting) มีผู้แทนหน่วยงานที่เกี่ยวข้อง ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยให้ความสําคัญในการส่งเสริมให้พี่น้องประชาชนได้มีสุขภาพพลามัยที่ดี สามารถดําเนินชีวิตประจําวันได้อย่างปกติสุข ซึ่งเรื่องสุขภาพของประชาชนเป็นหนึ่งในภารกิจของกระทรวงมหาดไทย สอดคล้องกับพันธกิจ “บําบัดทุกข์ บํารุงสุข” ให้กับพี่น้องประชาชน และแนวทางการพัฒนาที่ยั่งยืน (SDGs) ขององค์การสหประชาชาติ ในการทําให้ประชาชนทุกคนมีสุขภาพดีและความเป็นอยู่ที่ดี ซึ่งที่ผ่านมาเราได้มีการขับเคลื่อนและสนับสนุนการดําเนินงานร่วมกับกระทรวงสาธารณสุขมาอย่างต่อเนื่อง เพื่อดูแลสุขภาพของพี่น้องประชาชนในระดับท้องถิ่นหรือพื้นที่ให้ครบ 100% ภายใต้กลไกของกระทรวงมหาดไทย มีผู้ว่าราชการจังหวัด นายอําเภอ และองค์กรปกครองส่วนท้องถิ่น ทั้ง 7,849 แห่ง ทั่วประเทศ โดยเฉพาะอย่างยิ่งเรื่องการถ่ายโอนโรงพยาบาลส่งเสริมสุขภาพตําบล (รพ.สต.) จากกระทรวงสาธารณสุขมาสังกัดองค์กรปกครองส่วนท้องถิ่น ซึ่งเรามีตัวอย่างที่ดีของ อบจ.เชียงใหม่ ที่ได้ร่วมกับภาคีเครือข่ายด้านสุขภาพ 16 หน่วยงาน มาลงนามบันทึกข้อตกลงความร่วมมือการพัฒนาระบบอภิบาลสุขภาพท้องถิ่นด้วยกระบวนการมีส่วนร่วมจังหวัดเชียงใหม่ มาจับมือช่วยกันเพื่อผลักดันระบบสุขภาพอย่างเป็นรูปธรรม
"การส่งเสริมระบบคุณภาพ เราไม่ได้มุ่งเน้นแค่เพียงการป้องกัน แต่เราส่งเสริมให้เกิดการรักษาสุขภาพเชิงรุก ซึ่งเกี่ยวข้องตั้งแต่ "ก่อนครรภ์มารดาถึงเชิงตะกอน" เกี่ยวข้องกับการดูแลทุกข์สุขของประชาชน ทางกระทรวงมหาดไทยได้ร่วมมือกับภาคีเครือข่ายด้านสุขภาพ โดยเฉพาะสํานักงานหลักประกันสุขภาพแห่งชาติ (สปสช.) สร้างระบบให้ทุกครัวเรือนสามารถดูแล "บําบัดทุกข์" ให้กับประชาชนได้ และ "บํารุงสุข" คือ การทําให้เป็นหมู่บ้านยั่งยืน ประชาชนมีความมั่นคง มีสุขภาพที่ดี ไม่เจ็บไข้ได้ป่วย มีสภาพแวดล้อมที่ดี ปราศจากยาเสพติด รวมถึงการสร้างการรวมกลุ่มเพื่อให้เกิดความเข้มแข็ง เป็นกลุ่ม คุ้ม ป๊อก หย่อมบ้าน เช่นเดียวกับ อาสาสมัครสาธารณสุขประจําหมู่บ้าน (อสม.) ของกระทรวงสาธารณสุข เป็นรูปแบบกลุ่มบ้านแบบธรรมชาติ รวมไปถึงการกําหนดแนวทางกรอบงบประมาณ เพื่อให้องค์กรปกครองส่วนท้องถิ่นได้มีแนวทางการทํางานได้สะดวกขึ้น ส่งผลประโยชน์และสามารถตอบสนองพี่น้องประชาชนได้อย่างทันท่วงที ซึ่งเราจะได้ช่วยกันเสนอแนะเพื่อให้เหมาะสมสอดคล้องตามภูมิสังคม รวมถึงการนําเทคโนโลยีมาสนับสนุนการสร้าง Know-how องค์ความรู้ให้กับองค์กรปกครองส่วนท้องถิ่นอย่างถูกต้องและชัดเจน ซึ่งตัวอย่างที่องค์การบริหารส่วนจังหวัดเชียงใหม่ทํา โดยใช้เทคโนโลยี Tele Medicine ที่สามารถนํามาเป็นต้นแบบในการขยายผลไปยัง อปท. อื่น ๆ ทั่วประเทศ ทําให้ทุกพื้นที่มีคุณภาพชีวิตที่ดีเช่นเดียวกัน" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทยโดยกรมการปกครองมีการจัดเก็บข้อมูลรายครัวเรือนแบบพุ่งเป้าตามฐานข้อมูลระบบ ThaiQM เรื่องปัญหาความเดือดร้อนของประชาชนในทุกมิติ ซึ่งเราดําเนินการสํารวจและค้นหาครัวเรือนแบบครบทั้ง 100% ดังนั้น หากทุกหน่วยงานจะบูรณาการข้อมูลไปใช้ก็จะเป็นประโยชน์และช่วยสนับสนุนในการแก้ไขปัญหาของพี่น้องประชาชนได้ โดยไม่จําเป็นต้องสร้างระบบใหม่ นอกจากนี้ กระทรวงมหาดไทยโดยกรมส่งเสริมการปกครองส่วนท้องถิ่นได้ขับเคลื่อนเรื่องส่งเสริมด้านสุขภาพของเด็กเยาวชน ให้เด็กได้รับสารอาหารที่ครบถ้วนเพียงพอต่อการเจริญเติบโต จึงได้มีนโยบายไปยังทุกจังหวัดในการขับเคลื่อนให้ทุกโรงเรียนได้มีไข่ไก่ให้นักเรียนรับประทานอย่างน้อยวันละ 2 ฟอง ด้วยการส่งเสริมให้เลี้ยงไก่เพื่อนําไข่มาเป็นอาหาร และยังเป็นการสร้างความมั่นคงทางอาหาร รวมไปถึงการส่งเสริมให้มีการคัดแยกขยะ จัดทําถังขยะเปียกลดโลกร้อน สามารถช่วยลดการปล่อยก๊าซเรือนกระจก ร่วมด้วยช่วยกันดูแลรักษาสิ่งแวดล้อม สอดคล้องกับการมีสุขภาพพลานามัยที่ดีของประชาชน
"ขอขอบคุณทุกท่านที่ไว้วางใจให้กระทรวงมหาดไทยเป็นหน่วยงานหลักในการขับเคลื่อนดูแลระบบสุขภาพ ภายใต้คณะอนุกรรมการสนับสนุนการดําเนินงานระบบหลักประกันสุขภาพในระดับท้องถิ่นหรือพื้นที่ ซึ่งเราทุกคนมีความมุ่งมั่นตั้งใจจะทําให้เกิดระบบสุขภาพให้สําเร็จ และยินดีจะทําให้พันธกิจ "บําบัดทุกข์ บํารุงสุข" ได้บรรลุผลสําเร็จ จึงขอให้ทุกท่านร่วมกันขับเคลื่อนโดยมีเป้าหมายเดียวกันให้เป็น “หมู่บ้านยั่งยืน” เริ่มตั้งแต่การดูแล "ก่อนครรภ์มารดาถึงเชิงตะกอน" ที่ไม่ได้มุ่งเน้นเพียงสุขภาพพลานามัยโดยตรง โดยจะบูรณาการร่วมกับภาคีเครือข่ายทุกภาคส่วน สร้างการมีส่วนร่วม เพื่อร่วมกันส่งเสริมคุณภาพชีวิตที่ดีของประชาชนในทุกมิติ อันจะนําไปสู่ชุมชนเข้มแข็ง เมืองน่าอยู่ และประชาชนมีความสุข" นายสุทธิพงษ์ฯ กล่าวในช่วงท้าย
นพ.เติมชัย เต็มยิ่งยง เลขาธิการสํานักงานหลักประกันสุขภาพแห่งชาติ (สปสช.) กล่าวว่า คณะกรรมการหลักประกันสุขภาพแห่งชาติ ได้มีมติแต่งตั้งคณะอนุกรรมการสนับสนุนการดําเนินงานระบบหลักประกันสุขภาพในระดับท้องถิ่นหรือพื้นที่ เพื่อสนับสนุนและประสานกับองค์กรปกครองส่วนท้องถิ่น ในการดําเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ได้ ตามความพร้อม ความเหมาะสม และความต้องการ เพื่อสร้างหลักประกันสุขภาพแห่งชาติให้แก่บุคคลในพื้นที่ โดยมีอํานาจหน้าที่ คือ 1) จัดทําหรือทบทวนกฎว่าด้วยการกําหนดหลักเกณฑ์เพื่อให้องค์กรปกครองส่วนท้องถิ่นเป็นผู้ดําเนินงาน เพื่อเสนอต่อคณะกรรมการหลักประกันสุขภาพแห่งชาติ 2) สนับสนุนและประสานกับองค์กรปกครองส่วนท้องถิ่นในการดําเนินงาน รวมถึงสนับสนุนและส่งเสริมกระบวนการมีส่วนร่วมให้องค์กรชุมชน องค์กรเอกชน และภาคเอกชนที่ไม่มีวัตถุประสงค์เพื่อดําเนินการแสวงหาผลกําไร ดําเนินงานและบริหารจัดการเงินกองทุนในระดับท้องถิ่นหรือพื้นที่ได้ตามความพร้อม ความเหมาะสม และความต้องการของประชาชนในพื้นที่ 3) จัดทําข้อเสนอด้านสิทธิประโยชน์ระบบหลักประกันสุขภาพในระดับท้องถิ่นหรือพื้นที่ เสนอต่อคณะกรรมการหลักประกันสุขภาพแห่งชาติ 4) ติดตามและประเมินผลการดําเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ และจัดทําข้อเสนอเพื่อการพัฒนาที่ต่อเนื่อง
"นอกจากนี้ คณะกรรมการฯ ได้กําหนดหลักเกณฑ์เพื่อให้องค์กรปกครองส่วนท้องถิ่นดําเนินการและบริหารจัดการใน 3 รูปแบบ คือ 1) กองทุนหลักประกันสุขภาพในระดับท้องถิ่นหรือพื้นที่ ของเทศบาลและองค์การบริหารส่วนตําบล ให้ประชาชนทั่วไปเน้นสร้างสุขภาพ มีองค์กรปกครองส่วนท้องถิ่น รวมกรุงเทพมหานคร จํานวน 7,774 แห่ง 2) ค่าบริการสาธารณสุขสําหรับผู้มีภาวะพึ่งพิงในชุมชน สําหรับผู้มีภาวะพึ่งพิง ของเทศบาลและองค์การบริหารส่วนตําบล จํานวน 7,214 แห่ง และ 3) กองทุนฟื้นฟูสมรรถภาพระดับจังหวัด ของ อบจ. สําหรับคนพิการและผู้จําเป็น จํานวน 69 แห่ง" นพ.เติมชัยฯ กล่าวเพิ่มเติม
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood